da en da nl ca da da de es da da da da da da da da da da da da da sv nb da da da da da da en da en en de cs fr en da da de da da da da da da da da da da da da da nl da en da da es nl da
Cirkularitet får rampelyset til BESTSELLERs modeuge
Det danske modehus vil stå for det muligvis mest lærerige event under Copenhagen Fashion Week.
Det er ingen hemmelighed, at Copenhagen Fashion Week (CPHFW) handler om salg. Nye tendenser og nyt tøj, der appellerer til alle modebevidste. Det gør det også, når SS23 løber af stablen i uge 32, hvor omdrejningspunktet er køb og salg af kollektioner med næste års forårs- og sommervarer.
Men samtidig med afsættet i det kommercielle salg, er der både nationalt og internationalt – og ikke mindst som krav fra CPHFW – et stigende fokus på bæredygtighed og cirkularitet. Dette vil Danmarks største modevirksomhed BESTSELLER også imødekomme – gennem flere tiltag rettet mod netop cirkularitet – og et ønske om at gøre sig selv og branchefolk klogere på en nødvendig, men også kompleks brancheudfordring.
Siden januar har BESTSELLERs designere og produktudviklere derfor arbejdet på at udvikle cirkulære capsules - lavet med udgangspunkt i BESTSELLERs offentligt tilgængelige Circular Design Guide.
Målet er, at BESTSELLER-kollegaer via en intern konkurrence bliver klogere på at designe cirkulært og på samme tid at kunne gøre eksterne interessenter klogere på processer, valgmuligheder, forbedrende tiltag og begrænsninger, når det kommer til cirkulært design.
”Vores indspark til denne sæsons modeuge har helt klart været at gøre både os selv og andre klogere. BESTSELLERs brands har arbejdet benhårdt og dedikeret på at blive klar til vores Circular Design Challenge, som ikke primært handler om at finde en vinder, men – og vigtigst af alt – om at lære en masse om at designe cirkulært til brug i fremtidige kollektioner,” fortæller Camilla Skjønning Jørgensen, BESTSELLERs Innovation Manager.
Det hele kulminerer med en præsentation og konkurrence i august i år – tirsdag den 9. august – foran et dommerpanel bestående af repræsentanter fra Global Fashion Agenda, Zalando og Lifestyle & Design Cluster samt Designskolen Kolding.
Dommerpanelet udnævner en vinder, mens udvalgte styles på samme tid vil være tilgængelige til efterfølgende indsalg under CPHFW.
”Vi glæder os virkelig til at se resultaterne blive præsenteret for dommerne og for alle øvrige fremmødte. Det bliver en dag, hvor vidensdeling står lige så højt på dagsordenen som modetrends, og det mener jeg personligt, at hele branchen har brug for,” siger Camilla Skjønning Jørgensen.
Udstillinger med cirkularitet i fokus
I de tre efterfølgende dage omdannes BESTSELLERs Circular Design Challenge i Lokomotivværkstedet til en lærerig cirkularitetsudstilling, der er åben og gratis for alle interesserede. Her kan man i eget tempo nærstudere samtlige styles – inklusive vinderens – sammen med den banebrydende (og fortsat hemmelige) førstepræmie. Dertil er det muligt at få sit eget gratis eksemplar af BESTSELLERs Circular Design Guide.
Derudover deltager BESTSELLER-brandet SELECTED også i en anden udstilling med cirkularitet som omdrejningspunkt. SELECTED udstiller nemlig under Circular Fashion & Textile Days i Bella Center, som er arrangeret af Lifestyle & Design Cluster og CIFF (Copenhagen International Fashion Fair). Her præsenteres de gode cirkulære eksempler fra danske modevirksomheder, der går foran i den grønne omstilling.
Følgende BESTSELLER-brands deltager i dette års Circular Design Challenge: JACK & JONES, LIL’ ATELIER, NAME IT, NOISY MAY, OBJECT, PIECES, SELECTED FEMME/HOMME, VILA.
Der er kun få billetter tilbage til arrangementet. Tilmelding er gratis og foregår via dette link.
Vil man besøge BESTSELLERs cirkulære design udstilling er adressen Lokomotivværkstedet, Otto Busses Vej 5A, 2450 København. Der er åbent i tidsrummet 9.00-19.00 i dagene onsdag 10. august og torsdag 11. august samt i tidsrummet 9.00-16.00 fredag 12. august.
Både event og udstillinger er lavet med udgangspunkt i BESTSELLERs offentligt tilgængelige Circular Design Guide, som indeholder såvel detaljerige modeller som udvalgte case-eksempler.
Guiden er udarbejdet i samarbejde med blandt andre Designskolen Kolding, der også er partner på ReSuit-projektet, som BESTSELLER ligeledes er en del af. ReSuit, ledet af Teknologisk Institut og støttet af Innovationsfonden, har samlet en række centrale aktører, som vil flytte grænserne for tøjdesign, genanvendelsesteknologi og forbrugeradfærd.
Circular Design Challenge er affødt af ReSuit og af BESTSELLERs ultimative ambition om at blive ’circular by design’.
BESTSELLERcirkularitetcirkulær økonomiCopenhagen Fashion Weekfashion fwdmodebranchenmodeuge
Information om Bestseller A/S
+45 99 42 32 00https://bestseller.com/
Følg pressemeddelelser fra Bestseller A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Bestseller A/S
BESTSELLER tilfredse med Myanmar-afgørelse3.10.2022 10:30:00 CEST | Pressemeddelelse
Den offentlige og uafhængige klageinstitution, NCP Danmark, der vurderer ansvarlig virksomhedsadfærd, har i det seneste år gennemgået BESTSELLERs procedurer for og arbejde med at sikre ansvarlige produktionsforhold i Myanmar. Undersøgelsen er gennemført på baggrund af en klage, som klageinstitutionen nu har afvist, ligesom NCP Danmark anerkender BESTSELLERs arbejde.
Trecifret milliondonation fra BESTSELLER til bæredygtige forandringer21.9.2022 08:30:00 CEST | Pressemeddelelse
Med en trecifret milliondonation til BESTSELLER fonden, BESTSELLER Foundation, vil den danske modevirksomheden fortsætte sit engagement i iværksætteri og cirkulære tiltag, der skal bidrage til varige forbedringer globalt.
BESTSELLER tager del i grøn forskningsmission31.8.2022 11:01:07 CEST | Pressemeddelelse
Innovationsfonden har bevilget 106,5 millioner kroner til et missionsdrevet partnerskab, som skal understøtte forskning indenfor cirkulær økonomi for plastik og tekstil i Danmark frem mod 2050. Modevirksomheden BESTSELLER er blandt de 92 partnere, der skal levere på én ud af fire nationale missioner, som skal bidrage til den grønne omstilling.
Bemærkelsesværdigt BESTSELLER-brand vinder adgang til fremtidens cirkulære materiale9.8.2022 15:30:17 CEST | Pressemeddelelse
Trommehvirvel: Efter en imponerende præsentation og et vellykket arrangement under Copenhagen Fashion Week er vinderen af BESTSELLERs Circular Design Challenge fundet.
Mange nye NAME IT-butikker på vej: Vil åbne 85 butikker over de kommende år7.7.2022 15:15:00 CEST | Pressemeddelelse
Det danske børnetøjsmærke NAME IT har vind i sejlene og oplever stor succes blandt børnefamilierne. I de kommende år vil modebrandet derfor åbne en lang række nye butikker i hele Europa - også flere i Danmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022